# **DECIZIA ETAPEI DE ÎNCADRARE**

## Nr. 132 din 13.09.2017

Ca urmare a solicitării de emitere a acordului de mediu adresate de **SC SECOM SA**, cu sediul în municipiul Drobeta Turnu Severin, bld. Carol I, nr.53, județul Mehedinţi, înregistrat cu nr.9510 din 09.08.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 30.08.2017, precum și în urma completărilor depuse ulterior și înregistrate cu nr.10938 din 01.09.2017, că proiectul ”**Stație subterană de repompare apă potabilă**”, propus a fi amplasat în municipiul Drobeta Turnu Severin, str.Cicero la intersecția cu strada C.D.Ionescu, **nu se supune evaluării impactului asupra mediului şi nu se supune evaluării adecvate**.

**Justificarea prezentei decizii**:

***I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:***

1. **proiectul se încadrează în prevederile Hotărârii Guvernului** **nr. 445/2009,** anexa nr.2, la punctul 13, litera a) “*Orice modificări sau extinderi, altele decat cele prevăzute la pct.22 din anexa nr.1, ale proiectelor prevăzute in anexa nr.1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului”*
2. **descrierea / mărimea proiectului**: proiectul propus este unul de mărime mică și constă în construirea unei stații de pompare subterană de ridicare a presiunii pe conducta de aspirație din localitatea Magheru. Construcția care va adăposti grupul de pompare va fi un bazin din beton cu următoarele dimensiuni interioare: 2,5 x 2,5 x 2,5 m. Clădirea stației va adăposti un grup de pompare format din două pompe (1A+1R) cu debitul de 13 l/s și înălțimea de pompare de 60mCA. Pompele vor fi echipate cu convertizoare de frecvență, vane cu flanșe și cu câte un distribuitor Dn 100mm montat pe aspirația și pe refularea pompelor. Stația a fost prevăzută cu o basa pentru colectarea eventualelor scăpări de apă. Evacuarea apei acumulate în basa se face de către personalul de exploatare cu echipamentul din dotare.
3. **cumularea cu alte proiecte**: Deoarece stația de pompare din localitatea Magheru pentru alimentarea cu apă a localităților Magheru și Breznița de Ocol este nefuncțională, aceasta neavând presiunea necesară de pompare, a fost necesar implementarea prezentului proiect, care constă în construirea unei stații subterane de pompare apă pentru ridicarea presiunii pe conducta de aspirație din localitatea Magheru.
4. **utilizarea resurselor naturale**: toate materialele utilizate în execuție, vor respecta specificațiile din proiect, iar materialele de volum (nisip, pietriș, etc) vor fi achiziționate de la producători autorizați;
5. **deșeuri generate pe amplasament la implementarea proiectului**:

* deșeuri menajere produse de personalul șantierului, cum ar fi: hârtie, plastic, sticle, resturi alimentare;
* deșeuri tehnologice: materialele care vor rezulta din operațiile de excavare necesare pentru realizarea lucrărilor sunt asimilabile deșeurilor din construcții:
* pământ și pietre fără amestec de substanțe periculoase, țevi, etc;
* deșeuri rezultate din activitatea de întreținere a utilajelor: uleiuri uzate, anvelope uzate, baterii și acumulatori

1. **emisiile poluante, inclusiv zgomotul si alte surse de disconfort**:

* *Emisii de praf:* pe perioadă execuției datorită mișcărilor de pământ se vor semnala emisii importante de praf și noxe de la gazele de eșapament.
* *Emisii apă*: in perioada de execuție a lucrărilor proiectate vor rezulta următoarele tipuri de ape: ape pluviale convențional curate căzute pe carosabil care pot fi poluate cu eventuale scurgeri de hidrocarburi și ape uzate menajere rezultate de la grupurile sanitare ce vor fi amenajate în cadrul organizării de șantier.
* *Emisii pe sol/subsol:* sursele potențiale de impact asupra solului pot proveni din depozitarea necontrolată a deșeurilor ce provin din realizarea lucrărilor proiectate.
* *Zgomot*: sursele de zgomot sunt reprezentate de traficul autovehicolelor și utilajele folosite la amenajarea drumurilor

1. **risc de accident datorită tehnologiilor utilizate** – pentru desfășurarea activității pe amplasamentul propus nu este necesară utilizarea sau stocarea de substanțe toxice sau periculoase;
2. **utilizarea existentă a terenului**: Construcția se va amplasa în intravilanul municipiului Drobeta Turnu Severin, la intersecția străzilor Cicero cu C.D.Ionescu, pe domeniul public. Terenul are folosință de stradă , trotuar și spațiu verde, conform Certificatului de Urbanism nr.796 din 01.08.2017, emis de Primăria municipiului Drobeta Turnu Severin.
3. **relativa abundență a resurselor naturale din** **zona,** **calitatea și capacitatea regenerativă a acestora:** nu este cazul
4. **capacitatea de absorbtie a mediului**:

* zonele umede - nu este cazul
* zonele costiere - nu este cazul
* zonele montane și cele împădurite - nu este cazul
* parcurile și rezervațiile naturale – nu este cazul
* ariile clasificate sau zonele protejate prin legislația în vigoare: nu este cazul;

1. **zonele de protecție specială**: amplasamentul pe care urmează să se realizeze proiectul nu se afla in interiorul niciunei arii naturale protejate, conform punctului de vedere nr.633/11.08.2017 , formulat de Biroul CFM – Arii Portejate, din cadrul APM Mehedinți.
2. **ariile in care standardele de calitate a mediului stabilite de legislatia in vigoare au fost deja depasite**: nu este cazul;
3. **peisajele cu semnificatie istorica, culturala si arheologica**: nu este cazul;
4. **extinderea impactului**: local, numai in zona de lucru, pe perioada de executie;
5. **natura transfrontieră a impactului**: prin localizarea sa proiectul nu produce impact de natură transfrontieră;
6. **mărimea si complexitatea impactului**: impact negativ direct, pe termen scurt, cu semnificație redusă asupra factorilor de mediu apa, aer, produs prin emisiile de praf , noxe, zgomote, vibrații;
7. **probabilitatea impactului**: impactul asupra populației este unul benefic și contribuie la dezvoltarea economică a localităților Magheru și Breznița de Ocol;
8. **durata, frecventa si reversibilitatea impactului**: investiția de bază se va executa timp de câteva luni, fără ocuparea definitivă a terenului pe care are loc implementarea proiectului. În cadrul proiectului sunt prevăzute lucrări de refacere a terenului pentru aducerea la forma inițială.
9. **organizarea de șantier**: va intra în sarcina executantului, pe terenul pus la dispoziție de către beneficiar. Nu sunt necesare lucrări speciale de organizare (branșamente la utilități, construcții definitive, dormitoare, cantine, etc). Pentru lucrările care se vor executa și pentru asigurarea spațiilor de organizare de șantier nu sunt necesare demolări și devieri de rețele. Toate aceste lucrări nu au caracter definitiv, astfel încât la terminarea obiectivului trebuie să fie dezafectată în totalitate iar zonele afectate de organizarea de șantier vor fi curățate, iar terenul va fi adus la starea inițială.
10. **observații din partea publicului pe timpul derulării procedurii:** nu s-au primit observații din partea publicului

***II. Motivele care au stat la baza luării deciziei etapei de încadrare în procedura de evaluare adecvată sunt următoarele:***

* Nu este cazul

**Condiţiile de realizare a proiectului**:

1. pentru factor de mediu **apa:**

* in perioada de execuție a proiectului se va delimita foarte bine zona de lucru și va fi imprejmuită, astfel incât să se elimine orice risc de poluare al apelor subterane din zona;
* se vor lua toate măsurile in vederea evitării poluărilor accidentale, in cazul unor astfel de poluări se va interveni operativ;
* organizarea de șantier – acesta nu va fi amplasat in apropierea apelor de suprafață și va fi prevazută cu WC –uri ecologice.

1. pentru factor de mediu **aer:**

* se recomandă folosirea de utilaje periodic verificate tehnic, de generație recentă, dotate cu sisteme catalitice de reducere a poluanților;
* transportul de materiale se va face pe trasee optime în utilaje acoperite.

1. pentru factor de mediu **sol:**

* se va asigura gestionarea corespunzătoare, prin depozitarea temporară, in locuri amenajate, a tuturor tipurilor de deșeuri, până la ridicarea lor de către societatea de salubrizare autorizată, pentru a nu exista pericolul contaminării solului;
* pe perioada de execuție a lucrărilor se vor lua toate măsurile care se impun pentru evitarea contaminării solului cu produse petroliere, provenite de la utilajele tehnologice;
* terenul ce va fi ocupat cu organizarea de șantier va fi supus nivelării și așezării unui strat de balast în vederea ocupării cu utilaje și instalații necesare realizării proiectului;
* in cazul producerii unor poluări accidentale in timpul lucrărilor acestea vor fi neutralizate cu substanțe absorbante , vor fi depozitate temporar in recipienți speciali și se vor preda firmelor autorizate in vederea eliminării;
* după terminarea execuției proiectului zona organizării de șantier se va aduce terenul la starea inițială prin îndepărtarea utilajelor de pe amplasament și a deșeurilor menajere și tehnologice.

1. **gestiunea deșeurilor de pe amplasament:**

* deșeurile menajere se vor colecta și se vor depozita temporar într-un loc special amenajat, în tomberoane cu capac și vor fi predate firmei care asigură serviciile de salubritate ale municipiului;
* deșeurile de contrucție rezultate vor fi imediat încărcate și transportate la depozite special amenajate și autorizate în acest sens;
* deșeurile tehnologice rezultate din activitatea de întreținere a utilajelor se vor elimina prin intermediul firmelor autorizate din grija constructorului;
* antreprenorul are obligația să țină evidența lunară a producerii, stocării provizorii, tratării și transportului, reciclării și depozitării definitive a deșeurilor

1. **zgomot:** sa se asigure măsuri și dotări speciale pentru izolarea și protecția fonică a surselor generatoare de zgomot si vibrații.
2. **protecția asezărilor umane**: lucrările de realizare a proiectului se vor derula numai pe timpul zilei, fără a creea disconfort populației din vecinătate, respectându-se programul de odihnă al acestora.
3. după terminarea lucrărilor, constructorul va asigura curățenia spațiilor de desfășurare a activităților prin supravegherea dirigintelui de șantier. Activitatea de realizare a lucrărilor proiectate nu va implica lucrări de reconstrucție ecologică, ci doar reabilitare ecologică a anumitor suprafețe ocupate temporar;
4. titularul are obligația ca prin implementarea proiectului să nu diminueze/afecteze suprafețele inventariate de către primărie ca spații verzi, conform legislației în vigoare;
5. titularul va informa in scris autoritatea competentă pentru protecția mediului ori de câte ori există o schimbare de fond a datelor care au stat la baza eliberării prezentului act;
6. atât beneficiarul cât și proiectantul vor urmări îndeaproape executarea lucrărilor prevăzute in proiect;
7. **Titularul va notifica in scris Agenția pentru Protecția Mediului Mehedinți in următoarele cazuri:**

● in situația în care, după emiterea prezentului act și înaintea obținerii aprobării de dezvoltare (autorizației de construire) proiectul a suferit modificări;

● la finalizarea investiției pentru: verificarea realizării proiectului in conformitate cu cerintele legale și cu condițiile din prezentul act și intocmirii procesului verbal de constatare a respectării tuturor condițiilor impuse.

* pentru solicitarea și obținerea autorizației de mediu revizuită

1. Revizuirea deciziei etapei de incadrare este obligatorie in următoarele condiții:

* daca apar elemente noi , necunoscute la data emiterii prezentului act;
* prevederile unor noi reglementari legale o impun

1. Decizia etapei de incadrare își păstrează valabilitatea pe toată perioada punerii aplicare a proiectului.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

Ing. Dragoș Nicolae TARNIȚĂ

Întocmit, **Şef serviciu A.A.A.,**

Ing.Mihaela ILIE Biolog Lavinia MATEESCU